
V Š E O B E C N E   Z ÁV Ä Z N É H O   N A R I A D E N I A   

č. 1/2023

o miestnych daniach

a o miestnom poplatku za komunálne odpady a drobné stavebné odpady

na území obce Bystré

[image: image1.jpg]



Dátum vyvesenia návrhu VZN č. 1/2023: 20.10.2023 
Dátum ukončenia lehoty na pripomienkovanie: 03.11.2023 
     Dňom vyvesenia návrhu VZN č. 1/2023 o miestnych daniach a miestnom poplatku za komunálne odpady a drobné stavebné odpady na území obce Bystré, začína  plynúť desaťdňová lehota, počas ktorej môžu fyzické a právnické osoby uplatniť pripomienku k návrhu v písomnej forme, elektronicky na adresu ocu.bystre@gmail.com alebo ústne do zápisnice na Obecnom úrade Bystré. 
     Pripomienkou možno v určenej lehote navrhnúť nový text alebo odporučiť úpravu textu a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí spracovateľ nariadenia prihliadať,  a to najmä vtedy, ak nie sú zdôvodnené. Na pripomienky uplatnené po desaťdňovej lehote sa nemusí prihliadať.

§ 1 
ZÁKLADNÉ USTANOVENIA

1) Obecné zastupiteľstvo obce Bystré  v súlade s § 11 ods. 4 písm. d) a g) zákona 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zákona č. 582/2004 Z. z.. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza miestne dane a miestny poplatok za komunálne odpady a drobné stavebné odpady.
2) Toto všeobecne záväzné nariadenie upravuje podmienky určovania a vyberania miestnych daní:

a) daň z nehnuteľnosti, 
b) daň za psa, 
c) daň za užívanie verejného priestranstva. 
3) Toto všeobecne záväzné nariadenie upravuje podmienky určovania a vyberania miestneho poplatku za komunálne odpady a drobné stavebné odpady (ďalej len „poplatok“).
4) Zdaňovacím obdobím miestnych daní je kalendárny rok.

Čl. 1

DAŇ Z NEHNUTEĽNOSTI 
DAŇ Z POZEMKOV

§ 2 
Základ dane
1)  Daňovníkom dane z pozemkov sú tí, ktorí sú uvedení v ustanovení § 5 zák. č. 582/2004 Zb. z. o miestnych daniach a miestnom poplatku za komunálne odpady a drobné stavebné odpady (ďalej len „zákon o miestnych daniach“)

2) Predmetom dane z pozemkov sú pozemky na území obce Bystré v členení podľa § 6 ods. 1 až 6 zákona o miestnych daniach

3)  Správca dane pre výpočet dane z pozemkov na území obce Bystré používa ako základ dane z pozemkov hodnotu pozemku uvedenú v prílohe č. 1 a prílohe č. 2 zákona č. 582/2004 Z. z. o miestnych daniach a miestnom poplatku 
§ 3 
Sadzba dane
1)  Ročná sadzba dane z pozemkov je  0,25 % a 0,40%.

2)  Správca dane určuje na území obce Bystré ročnú sadzbu dane z pozemkov:
a) orná pôda, chmeľnice, vinice, ovocné sady
- hodnota pozemku 0,3382 €/m2 násobená   

                                                                               ročnou sadzbou dane s pozemkov 0,25 % 
b) trvalé trávne porasty



- hodnota pozemku 0,0564 €/m2 x sadzba dane    

                                                                               0,25 % 
c) záhrady




- hodnota pozemku 1,8588 €/m2 x sadzba dane 

                                                                               0,40 %


a) d) lesné pozemky




- hodnota pozemku 0,0245 €/m2 x sadzba dane     

b)                                                                                0,25% 

      e) rybníky 




-   -

      f) zastavané plochy a nádvoria


- hodnota pozemku 1,8588 €//m2 x sadzba dane   

                                                                                     0,40 % 


g) stavebné pozemky



- hodnota pozemku 18,5885 €/m2 x sadzba dane  

h) ostatné plochy




- hodnota pozemku 1,8588 €//m2 x sadzba dane  

                                                                               0,40 %
 DAŇ  ZO  STAVIEB
§ 4 

Sadzba dane
1)  Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach.

2)  Predmetom dane zo stavieb sú stavby na území obce Bystré, ktoré majú jedno alebo viac nadzemných podlaží alebo ich častí spojené so zemou pevným základom, na ktoré bolo vydané kolaudačné rozhodnutie a ak sa takéto rozhodnutie nevydalo, tie stavby alebo ich časti, ktoré sa skutočne užívajú. Ak bolo na stavbu vydané kolaudačné rozhodnutie, na daňovú povinnosť nemá vplyv skutočnosť, že sa stavba prestala užívať.

3) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby.

4) Ročná sadzba dane zo stavieb je za každý aj začatý m2 zastavanej plochy nasledovná:

a) stavby na bývanie a ostatné stavby tvoriace príslušenstvo hlavnej stavby je  0,1 €/m2   zastavanej plochy

b) stavby na pôdohospodársku produkciu, skleníky, stavby využívané na skladovanie vlastnej pôdohospodárskej produkcie, stavby pre vodné hospodárstvo okrem stavieb na skladovanie inej ako vlastnej pôdohospodárskej produkcie a stavieb na administratívu je 0,1 €/m2 zastavanej plochy

c) stavby rekreačných a a záhradkárskych chát a domčekov na individuálnu rekreáciu je
      0,2 €/m2 zastavanej plochy

d) samostatne stojace garáže a samostatné stavby hromadných garáži a stavby určené alebo používané na tieto účely, postavené mimo bytových domov je 0,2 €/m2 zastavanej plochy

e)  priemyselné stavby a stavby slúžiace energetike, stavby slúžiace stavebníctvu okrem stavieb na skladovanie a administratívu je 0,3 €/m2 zastavanej plochy

f) stavby na ostanú podnikateľskú a zárobkovú činnosť, skladovanie a administratívu je 0,3 €/m2 zastavanej plochy

g) ostatné plochy je 0,2 €/m2 zastavanej plochy

h) Sadzba dane podľa odseku 4 písm. a), b), c), d), e), f), g)  tohto ustanovenia sa pri viacpodlažných stavbách zvyšuje o 0,1/m2 zastavanej plochy za každé nadzemné podlažie.

                                                                        DAŇ Z BYTOV

§ 5

Sadzba dane
1) Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.

2) Predmetom dane z bytov v bytovom dome na území obce Bystré, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.

3) Základom dane z bytov je výmera podlahovej plochy bytu alebo nebytového priestoru v m2. 

4) Ročná sadzba dane z bytov je:

a) 0,1 €/m2 za každý aj začatý m2 zastavanej plochy bytu a nebytového priestoru

b) 0,74 €/m2 zastavanej plochy z bytov a nebytových priestorov využívaných na podnikanie

SPOLOČNÉ  USTANOVENIA  PRE  DAŇ  Z  NEHNUTEĽNOSTI

§ 6 

1)  Daňová povinnosť vzniká 1.1. zdaňovacieho obdobia nasledujúceho po zdaňovacom období, v ktorom daňovník nadobudol nehnuteľnosť do vlastníctva a zaniká 31.12. zdaňovacieho obdobia, v ktorom daňovníkovi zanikne vlastníctvo k nehnuteľnosti. Ak sa daňovník stane vlastníkom nehnuteľnosti 1.1. bežného zdaňovacieho obdobia, vzniká daňová povinnosť týmto dňom. Pre vyrubenie dane z nehnuteľnosti je rozhodujúci stav k 1.1. zdaňovacieho obdobia.

Na zmeny skutočnosti rozhodujúcich pre daňovú povinnosť, ktoré nastanú v priebehu obdobia, sa neprihliada.

2) Fyzická osoba alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti rozhodujúce pre vznik alebo zánik daňovej povinnosti k dani z nehnuteľnosti a každú zmenu týchto skutočnosti do 30 dní odo dňa, keď tieto skutočnosti alebo iné zmeny nastali.

3) Daňové priznanie k dani z nehnuteľnosti (ďalej len „priznanie“) je daňovník povinný podať príslušnému správcovi dane do 31.1. toho zdaňovacieho obdobia, v ktorom mu vznikla daňová povinnosť, ak tento zákon neustanovuje inak a v ďalších zdaňovacích obdobiach do toho termínu, len ak nastali zmeny skutočnosti rozhodujúcich na vyrubenie dane z nehnuteľnosti.

     Za zmeny skutočnosti rozhodujúcich na vyrubenie dane sa nepovažuje zmena sadzieb  dane  

     z nehnuteľnosti. Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods. 4, § 9 ods. 3 a § 13 ods. 2), priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania.

4) Daňovník je povinný v priznaní uviesť všetky skutočnosti rozhodujúce na výpočet dane. 
5) Daňovník, ak ide o fyzickú osobu, je povinný uviesť v priznaní aj meno, priezvisko, titul, adresu trvalého pobytu, rodné číslo a ak ide o právnickú osobu je povinný uviesť aj obchodné meno alebo názov, identifikačné číslo a sídlo. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu.

6) Daň z pozemkov, daň zo stavieb a daň z bytov vyrubí správca dane každoročne do 15. marca bežného zdaňovacieho obdobia. Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podal priznanie podľa § 19 ods. 2 zákona o miestnych daniach.

7) Vyrubená daň z nehnuteľnosti je splatná do 31. marca bežného zdaňovacieho obdobia.

§ 7

Oslobodenie od dane a zníženie dane
1) Podľa miestnych podmienok v obci Bystré sa znižuje daň zo stavieb a daň z bytov u týchto   

      stavieb:
a) ktorých vlastníkom je občan (občania) starší ako 70 rokov a žije (žijú) v domácnosti sám (sami) v plnej výške 100%, pričom v domácnosti nemá evidovaný trvalý, ani prechodný pobyt iná osoba.

b) ktorých vlastníkom je občan s mierou poklesu schopnosti vykonávať zárobkovú činnosť najmenej o 70% v porovnaní so zdravou fyzickou osobou – vo výške 50%.
c) z garáží vo vlastníctve občanov starších ako 70 rokov a občanov s mierou poklesu schopnosti vykonávať zárobkovú činnosť najmenej o 70% v porovnaní so zdravou fyzickou osobou – vo výške 50%.

2)  Správca dane ustanovuje, že nebude vyrubovať ani vyberať daň z nehnuteľnosti, v úhrne 
     do 3,00 eur.
DAŇ  ZA  PSA
§ 8

1) Predmetom dane za psa je pes starší ako 6 mesiacov chovaný fyzickou osobou alebo právnickou osobou. Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom na sprevádzanie nevidomej osoby. 

2) Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.

3) Základom dane je počet psov.

4) Sadzba dane je 4,00 eur za jedného psa a kalendárny rok.

5) Daňová povinnosť vzniká prvým dňom kalendárneho mesiaca nasledujúcom po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa. 
6) Daňovník je povinný písomne oznámiť vznik daňovej povinnosti správcovi dane do 30 dni od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

Písomné oznámenie sa doručuje dvojmo na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum nadobudnutia, stanovište psa uvedením adresy vlastníka, resp. držiteľa, druhy vykonávaných veterinárnych očkovaní, atď.

7) Miestne príslušnou obcou je obec, na ktorej území je pes chovaný.
Čl. 2
DAŇ  ZA  UŽÍVANIE VEREJNÉHO  PRIESTRANSTVA
1) Verejným priestranstvom na účely tohto VZN sú verejnosti prístupné pozemky vo vlastníctve obce Bystré, ktorými sa rozumejú nasledovné miesta: 

a) hlavné (štátne) a všetky vedľajšie (miestne) cestné komunikácie v celej svojej dĺžke a v    

     šírke.

b) vybudovaný chodník, príp. aj upravená plocha pre chodcov na celom území obce

c) ostatné verejné priestranstvá

2) Vyhradenými priestormi verejného priestranstva na dočasné parkovanie motorového vozidla v obci Bystré sú:

a) parkovisko pred železnou lávkou cez rieku Topľa a futbalovým štadiónom, 
b) pred nákupným strediskom Poloma, pred Kultúrnym domom na Poštovej ul. 
3) Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva.

4) Osobitným užívaním verejného priestranstva podľa tohto VZN rozumie

a) umiestnenie zariadenia slúžiaceho na poskytovanie služieb,

b) umiestnenie stavebného zariadenia, predajného zariadenia, zariadenia cirkusu, zariadenia   

     lunaparku a iných atrakcií,

c) umiestnenie skládky,

d) trvalé parkovanie vozidla mimo stráženého parkoviska,

5) Daňovníkom je fyzická osoba alebo právnická osoba, ktorá verejné priestranstvo užíva.

6) Základom dane za užívanie verejného priestranstva je výmera užívaného verejného priestranstva v m2 alebo parkovacie miesto.

7) Sadzba dane za užívanie verejného priestranstva je 0,33 eur/m2 za každý aj začatý m2 osobitne užívaného priestranstva a za každý aj začatý deň. Trvalé parkovanie osobným motorovým vozidlom a umiestnenie prenosnej garáže na verejných priestranstvách bez organizovanej prevádzky, odstavných plochách, príp. iných verejných priestranstvách občanmi 100 eur/m2/rok.
8) Daňová povinnosť vzniká začatím užívania verejného priestranstva a zaniká ukončením užívania verejného priestranstva.
9) Obec vyrubí daň rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia.
Čl. 3
MIESTNY POPLATOK

Miestny poplatok za komunálne odpady a drobné stavebné odpady

§ 9
Úvodné ustanovenie
1) Miestny poplatok za komunálne odpady a drobné stavebné odpady (ďalej len „poplatok“) sa platí za komunálne odpady a drobné stavebné odpady, ktoré vznikajú na území obce 

2)  Ak ďalej nie je ustanovené inak, poplatok platí poplatník, ktorým je:

a) fyzická osoba, ktorá má v obci trvalý pobyt alebo prechodný pobyt alebo ktorá je na území 

b) obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradou, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha (ďalej  len „nehnuteľnosť“)

c) právnická osoba, ktorá je oprávnená užívať alebo užíva nehnuteľnosť nachádzajúcu sa na

     území obce na iný účel ako na podnikanie

d) podnikateľ, ktorý je oprávnený užívať alebo užíva nehnuteľnosť nachádzajúcu sa na území   obce na účel podnikania

3) Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) tohto ustanovenia v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu (to neplatí, ak je v obci zavedený množstevný zber).

4) Poplatok od poplatníka v ustanovenej výške pre obce vyberá a za vybraný poplatok ručí:

a) vlastník nehnuteľnosti: ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá za vybraný poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí, ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie.

b) správca, ak je vlastníkom nehnuteľnosti štát, vyšší územný celok alebo obec (ďalej len „platiteľ“). Platiteľ a poplatník s môžu písomne dohodnúť, že poplatok obci odvedie priamo poplatník, za odvedenie poplatku obci ručí platiteľ.

5) Poplatková povinnosť vzniká dňom, ktorým nastane skutočnosť uvedená v ods. 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

§ 10
Predmet VZN

1) Predmetom tohto všeobecne záväzného nariadenia je určenie náležitosti miestneho  poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z .z..

2) Toto všeobecne záväzné nariadenie upravuje:

a) stanovenie sadzieb poplatku v nadväznosti na zavedený zber odpadu

b) určenie spôsobu vyrubenia a platenia poplatku 

c) stanovenie podmienok pre vrátenie, zníženie a odpustenie poplatku.

3)  Pre účely tohto VZN sa zdaňovacím obdobím poplatku rozumie kalendárny rok.

§ 11
Sadzby poplatku

Pri pravidelnej frekvencii 26 vývozov za zdaňovacie obdobie a 110 litrových zberných nádobách.

1) Obec Bystré stanovuje pri množstvovom zbere sadzbu poplatku 0,019 eur za jeden liter komunálnych odpadov.

2) Obec Bystré stanovuje sadzbu poplatku 14 eur za fyzickú osobu a kalendárny rok v prípadoch, na ktoré sa nevzťahuje sadzba pre množstvový zber.

3) Obec Bystré stanovuje pre právnické osoby alebo fyzické osoby - podnikateľov sadzbu poplatku  40 eur/smetná nádoba a kalendárny rok v prípadoch, na ktoré sa nevzťahuje sadzba pre množstvový zber.
4) Pre poplatníkov, ktorí majú na území obce trvalý alebo prechodný pobyt alebo užívajú nehnuteľnosť je sadzba poplatku 0,1 eur za kilogram drobných stavebných odpadov bez obsahu škodlivín.

§ 12
Postup obce pri vyrubení poplatku a splatnosť poplatku

1) Obec v zmysle § 81 zákona č. 582/2004 Z. z. vyrubuje poplatok rozhodnutím - platobným výmerom na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.

§13
Vrátenie poplatku

1) Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.

2) Podmienky pre vrátenie poplatku alebo jeho pomernej časti sú:

a) poplatník nesmie byť dlžníkom obce

b) musí zaniknúť dôvod spoplatnenia (napr.: zrušenie trvalého resp. prechodného pobytu, zánik práva užívania nehnuteľností a pod.)
§ 14
Zníženie a odpustenie poplatku

1) Obec, ktorá poplatok spravuje, môže na zmiernenie alebo odstránenie tvrdosti zákona v jednotlivých prípadoch v súlade s § 82 zákona o miestnych daniach znížiť alebo odpustiť uvedený poplatok. S účinnosťou od 1.1.2024 sa priznáva zníženie poplatku v nasledovných prípadoch:

100% zo základného poplatku:

a) občania, ktorí platia za vývoz komunálneho odpadu na inom mieste ako je miesto  

      trvalého bydliska a preukážu to dokladom o zaplatení (v rámci SR a zahraničie)

b) dobrovoľní darcovia krvi - držitelia Janského plakety (zlatá a diamantová plaketa 

     a Kňazovického medaila)

b) členovia DHZO Bystré, ktorí vykonávajú dobrovoľnícku činnosť v prospech obce na  

      podporu plnenia jej úloh,

d) občania umiestnení v zariadení sociálnej starostlivosti, detskom domove.
50% zo základného poplatku:

a) občania nad 70 rokov 

b) občania s mierou poklesu schopnosti vykonávať zárobkovú činnosť najmenej o 70%  

    v porovnaní so zdravou fyzickou osobou

c) občania, ktorí majú trvalý pobyt mimo obec Bystré, ale vlastnia v obci stavbu alebo byt,  

         ktorú užívajú.
2) Odpustenie alebo zníženie poplatku obec priznáva na základe dokladov preukazujúcich nárok na zníženie alebo odpustenie poplatku s výnimkou občanov starších ako 70 rokov.

Jedná sa o nasledovné doklady:

· potvrdenie o zaplatení za vývoz komunálneho odpadu na inom mieste (potvrdenie od obecného alebo mestského úradu, kde je občan prihlásený na platbu za komunálny odpad, potvrdenie z internátu o zaplatení poplatku),

· zlatá a diamantová Janského plaketa a Kňazovického medaila,

· aktuálne potvrdenie zo Sociálnej poisťovne (s mierou poklesu schopnosti vykonávať zárobkovú  činnosť najmenej o 70% v porovnaní so zdravou fyzickou osobou)
· potvrdenie o umiestnení v zariadení sociálnej starostlivosti, detskom domove.

3) V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.

4) Ak si poplatník neuplatní nárok na zníženie alebo odpustenie poplatku najneskôr do 30 dní po skončení zdaňovacieho obdobia, nárok na zníženie alebo odpustenie poplatku zaniká.
5) Poplatník preukazujúci nárok na zníženie alebo odpustenie poplatku je povinný predkladať doklady preukazujúce zníženie alebo odpustenie poplatku každoročne.
Čl. 4
Záverečné ustanovenia

1) Tento návrh Všeobecne záväzného nariadenia obce Bystré č. 1/2023 o miestnych daniach a miestnom poplatku za komunálne odpady a drobné stavebné odpady bol vyvesený na verejné pripomienkovanie dňa 20.10.2023 a zvesený dňa ................... .

2) Na tomto návrhu Všeobecne záväzného nariadenia obce Bystré č. 1/2023 o miestnych daniach a miestnom poplatku za komunálne odpady a drobné stavebné odpady sa uznieslo a schválilo ho Obecné zastupiteľstvo  obce Bystré dňa ..................... uznesením číslo ........................ .

3) Toto Všeobecne záväzné nariadenie obce Bystré č. 1/2023 o miestnych daniach a miestnom poplatku za komunálne odpady a drobné stavebné odpady bolo vyvesené na úradnej tabuli obce Bystré dňa  ........................ a účinnosť nadobúda 01.01.2024.

4) Dňom účinnosti tohto všeobecne záväzného nariadenia sa zrušuje VZN č. 21/2009 o miestnych daniach a miestnom poplatku za komunálne odpady a drobné stavebné odpady a Dodatky č. 1, č. 2, č. 3, č. 4, č. 5.
5) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon o miestnych daniach č. 582/2004 Z. z. v znení neskorších predpisov

Bystré  20.10.2023










PhDr. Ľubomír Hreha 









                 starosta obce 

